**Ministru kabineta rīkojuma projekta „ Par papildus pasākumiem Āfrikas cūku mēra izplatīšanās ierobežošanai””**

**sākotnējās ietekmes novērtējuma ziņojums (anotācija)**

|  |  |  |  |  |  |  |  |
| --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | |
| 1. | Pamatojums | Ministru kabineta 2017. gada 17. janvāra rīkojums Nr.27 „Par ārkārtējās situācijas izsludināšanu”. | | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017. gada 7. februārī valsts galvenais pārtikas un veterinārais inspektors izdeva rīkojumu Nr.28 “Par karantīnas noteikšanu un ierobežojumiem Salaspils novada Salaspils pagastā”, pamatojoties uz Pārtikas drošības, dzīvnieku veselības un vides zinātniskā institūta “BIOR” testēšanas pārskatu Nr. DZ-2017-V-8081.01, kurā ir rezultāti par Salaspils novada Bunču novietnē noņemto paraugu laboratoriskās izmeklēšanas rezultātiem – konstatēts Āfrikas cūku mēris. Saskaņā ar Pārtikas un veterinārā dienesta (turpmāk – PVD) sniegto informāciju novietnē Bunčos ir 8754 cūkas, kas ir jālikvidē. PVD ir aprēķinājis aptuveno dzīvnieku izcelsmes blakusproduktu apjomu Bunču novietnē, kas būs jāpārstrādā SIA “Grow Energy” – aptuveni 600 tonnas. PVD turpina epidemioloģisko analīzi un noskaidro epidemioloģiski saistītās novietnes un dzīvnieku izcelsmes pārtikas produktu pārstrādes uzņēmumus, uz kuriem pēdējo nedēļu laikā tika nogādātas cūkas. Šobrīd ir zināms, ka cūkas tika nosūtītas uz Priekules novada Virgas pagasta “Pūpoliem”, gaļas pārstrādes uzņēmumu “Nākotne” un uz SIA “Rēzeknes gaļas kombināts”. PVD inspektori minētajos uzņēmumos izņēma dzīvnieku izcelsmes produktus, subproduktus un vēl nenokautās cūkas. Saskaņā ar PVD aktiem, kas tika sastādīti par minēto produktu izņemšanu no apgrozības, kopā tika izņemti 49 935,6 kg, kas tika aizvesti uz SIA “Grow Energy” pārstrādei.  PVD 8. februārī uzsāka dzīvnieku inventarizāciju novietnē Bunčos un apzināja iespējas par transporta nomu, lai veiktu dzīvnieku piespiedu nogalināšanu, izmantojot gāzi. SIA “Paugurīši A.J.” ir piekritis iznomāt dzīvnieku nogalināšanai nepieciešamos transportlīdzekļus. Savukārt SIA “Alviri” ir piekritusi sniegt dezinfekcijas pakalpojumus. Ņemot vērā to, ka dzīvnieku nogalināšana ir jāveic pēc iespējas īsākā laika periodā, tad PVD nav iespējams ievērot Publisko iepirkumu likumā noteiktos termiņus. Tādēļ Ministru kabineta rīkojumā “Par papildus pasākumiem Āfrikas cūku mēra ierobežošanai” ir jāatļauj PVD noslēgt attiecīgos līgumus, neievērojot Publisko iepirkumu likumā noteiktos termiņus.  PVD ir veicis aprēķinus par aptuvenajiem papildus izdevumiem, kas PVD radīsies, organizējot Salaspils novada Bunču novietnē esošo cūku piespiedu nogalināšanu. SIA “Paugurīši A.J.” par transportlīdzekļu nomu plānots samaksāt ne vairāk kā 8 000 *euro*, SIA “Alviri” par dezinfekcijas pakalpojumu sniegšanu ne vairāk kā 6 000 *euro*. Pārējos papildus izdevumus PVD šobrīd nav iespējams aprēķināt. PVD ir veicis aptuvenus aprēķinus par pārējām izmaksā, ņemot par paraugu iepriekšējā mēnesī radušos izdevumus, kas radās, nogalinot cūkas SIA “Ancers” novietnē “Rukas”. Saskaņā ar PVD aprēķiniem, aptuvenās izmaksas cūku piespiedu kārtā nogalināšanai Bunču novietnē būs līdz 50 000 *euro* (tai skaitā abi iepriekš minētie līgumi un ar cūku nogalināšanu saistītās personāla izmaksas un ar šī personāla uzturēšanu saistītās izmaksas, kā arī gāzes iegāde, u.c. izdevumi).  Eiropas Komisiju saskaņotā ĀCM uzraudzības kontroles programma nelīdzfinansē izdevumus par dzīvnieku nogalināšanu piespiedu kārtā un par dzīvnieku līķu un citu blakusproduktu iznīcināšanu. Tādēļ arī PVD ĀCM ilgtermiņa programmā nav ieplānota šāda izdevumu pozīcija, jo nav iespējams paredzēt ĀCM uzliesmojumu skaitu gadā un nepieciešamo finansējumu dzīvnieku nogalināšanai piespiedu kārtā un finansējumu to iznīcināšanai. | | | | | |
| 3. | Projekta izstrādē iesaistītās institūcijas | Pārtikas un veterinārais dienests. | | | | | |
| 4. | Cita informācija | Nav. | | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Rīkojuma projekta tiesiskais regulējums attiecas uz Pārtikas un veterināro dienestu, SIA “Grow Energy” un Lauku atbalsta dienestu. | | | | |
| 2. | Tiesiskā regulējuma ietekme uz tautsaimniecību un administratīvo slogu | | Projekts šo jomu neskar. | | | | |
| 3. | Administratīvo izmaksu monetārs novērtējums | | Projekts šo jomu neskar. | | | | |
| 4. | Cita informācija | | Nav. | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | | | **2017.gads** | | **Turpmākie trīs gadi (euro)** | | |
| **2018.gads** | **2019.gads** | **2020.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | | | 2 | 3 | 4 | 5 | 6 |
| 1. Budžeta ieņēmumi: | | | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | | 0 | 0 | 0 | 0 | 0 |
| 1.2. valsts speciālais budžets | | | 0 | 0 | 0 | 0 | 0 |
| 1.3. pašvaldību budžets | | | 0 | 0 | 0 | 0 | 0 |
| 2. Budžeta izdevumi: | | | 0 | 222 581 | 0 | 0 | 0 |
| 2.1. valsts pamatbudžets | | | 0 | 222 581 | 0 | 0 | 0 |
| 2.2. valsts speciālais budžets | | | 0 | 0 | 0 | 0 | 0 |
| 2.3. pašvaldību budžets | | | 0 | 0 | 0 | 0 | 0 |
| 3. Finansiālā ietekme: | | | 0 | - 222 581 | 0 | 0 | 0 |
| 3.1. valsts pamatbudžets | | | 0 | - 222 581 | 0 | 0 | 0 |
| 3.2. speciālais budžets | | | 0 | 0 | 0 | 0 | 0 |
| 3.3. pašvaldību budžets | | | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | | | X | 0 | 0 | 0 | 0 |
| 0 | 0 | 0 | 0 |
| + 222 581 | 0 | 0 | 0 |
| 5. Precizēta finansiālā ietekme: | | | X | 0 | 0 | 0 | 0 |
| 5.1. valsts pamatbudžets | | | 0 | 0 | 0 | 0 |
| 5.2. speciālais budžets | | | 0 | 0 | 0 | 0 |
| 5.3. pašvaldību budžets | | | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | Saskaņā ar PVD aptuvenajiem aprēķiniem novietnē, piespiedu kārtā nogalinot tur esošos cūku sugas dzīvniekus, radīsies aptuveni 600 tonnas dzīvnieku izcelsmes blakusproduktu, ko plānots pārstrādāt SIA “Grow Energy”. SIA “Grow Energy” ir jāaiztransportē un jāpārstrādā arī aptuveni 50 tonnas PVD no pārtikas aprites izņemtie dzīvnieku izcelsmes produkti. SIA “Grow Energy” 1 tonna dzīvnieku izcelsmes blakusproduktu pārstrāde izmaksā 265,51 *euro* (t.sk. par dzīvnieku izcelsmes blakusproduktu, tai skaitā līķu, savākšanu un transportēšanu – 38 886,53 *euro*, pārstrādāšana un likvidēšana – 71 735,72 *euro*, pārējās izmaksas – 61 958,00 *euro*).  Līdz ar to par 650 tonnu pārstrādi plānots SIA “Grow Energy” samaksāt 172 580,25 *euro*.  PVD papildus izmaksas par 8754 dzīvnieku nogalināšanu SIA “Ancers” Salaspils pagasta novietnē Bunči būs aptuveni 50 000 *euro*, t.sk. par transportlīdzekļu nomu – līdz 8 000 *euro*, par dezinfekcijas pakalpojumiem – līdz 6 000 *euro*, samaksa papildus piesaistītajam personālam, kas piedalīsies dzīvnieku nogalināšanas procesā, ar personāla izmitināšanu saistītās izmaksas, dzīvnieku nogalināšanai nepieciešamās gāzes iegāde, u.c. izdevumi plānoti apmēram līdz 36 000 *euro*. | | | | |
| 6.1. detalizēts ieņēmumu aprēķins | | |  | | | | |
| 6.2. detalizēts izdevumu aprēķins | | |  | | | | |
| 7. Cita informācija | | | Nav. | | | | |

*Anotācijas IV, V un VI sadaļa – projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests un Lauku atbalsta dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs Jānis Dūklavs

14.02.2017. 9:44

1058

S.Vanaga

67027363, Sanita.Vanaga@zm.gov.lv